**"unravel"** je prvi solo singl što ga je izdao japanski muzičar TK from Ling tosite sigure. Premijerno objavljen 23. srpnja 2014. godine od strane Sonyja, singl "unravel" je u startu dobio dva izdanja zbog činjenice da je korišten kao uvodna pjesma za prvu sezonu animea *Tokyo Ghoul*. Tako je jedno od tih izdanja bilo *limited* izdanje u sklopu promotivnog materijala za anime te je, uz tri osnovne kompozicije, sadržavalo i TV edit naslovnog singla, dok je drugo izdanje zapravo bilo redovno singl izdanje, koje je objavljeno kao CD i CD+DVD. Singl je bio izrazito popularan te je prodan u oko 18,000 primjeraka; na Oriconovoj ljestvici je zauzeo deveto, na *Billboardovoj* Japan Hot 100 ljestvici šesto, a na *Billboardovoj* Japan Hot Animation ljestvici čak drugo mjesto. 

Sva tri izdanja sadržavala su iste tri kompozicije - naslovnu pjesmu, pjesmu "Fu re te Fu re ru" i instrumentalnu kompoziciju "Acoustic Installation". *Limited* *Tokyo Ghoul* izdanje je, uz njih, sadržavalo još i TV edit naslovne pjesme, dok je redovno izdanje na DVD-u sadržavalo i četrdesetominutni snimak s TK-jeve akustično-električne turneje *Killing you softly* iz 2014. godine s ukupno sedam pjesama, neke od kojih je TK izvodio samostalno, a neke koje je izvodio njegov bend, Ling tosite sigure.

TK je 15. svibnja 2020. godine objavio i posebno [HOME LIVE ver.] izdanje pjesme, snimljeno usred pandemije koronavirusa koja je zatvorila dobar dio djelatnosti u svijetu; izdanje je objavljeno na službenom YouTube kanalu benda Ling tosite sigure u formi video spota. U realizaciji pjesme sudjelovali su još i ちゃんMari iz benda Gesu no Kiwami Otome (klavir), Honoka Satō iz dua alüto (violina), BOBO (bubnjevi) i Ichiro Yoshida (bas gitara). Tokom 2020. i 2021. godine izdana su još dvije posebne verzije ove pjesme - tzv. "n-buna from Yorushika Remix" i posebno "- From THE FIRST TAKE -" izdanje - koje su se pojavile na EP-u *yesworld*.

Popis pjesama

|  |  |  |  |
| --- | --- | --- | --- |
| Br. | Naslov | Trajanje |  |
| 1. | "unravel"   | 4:00 |
| 2. | "Fu re te Fu re ru"   | 3:38 |
| 3. | "Acoustic Installation"   | 6:04 |
| **Ukupno trajanje:** | **13:44** |  |

|  |  |
| --- | --- |
| *Limited Edition* |  |
| Br. | Naslov | Trajanje |  |
| 1. | "unravel" (TV edit) | 1:30 |
| **Ukupno trajanje:** | **15:14** |  |

|  |  |
| --- | --- |
| DVD izdanje (snimke s akustično-električne *Killing you softly* turneje iz 2014.) |  |
| Br. | Naslov | Trajanje |  |
| 1. | "罪の宝石" (Tsumi no Hōseki) |   |
| 2. | "CRAZY感情STYLE" (CRAZY KANJŌ STYLE) |   |
| 3. | "fourth"   |   |
| 4. | "seacret cm"   |   |
| 5. | "white silence"   |   |
| 6. | "Re:automation"   |   |
| 7. | "Sergio Echigo"   |   |
| **Ukupno trajanje:** | **38:40** |  |

Reizdanje
---------

Dana 20. svibnja 2015. godine, "unravel" je dobio reizdanje, također od strane Sonyja, postavši tako jedini TK-jev samostalni materijal koji je doživio reizdanje. **"unravel (acoustic version)"** sadržavao je samo jednu kompoziciju, odnosno akustičnu verziju naslovne pjesme, koja se u toj formi pojavila na samom kraju posljednje epizode animea *Tokyo Ghoul √A* (zapravo druge sezone *Tokyo Ghoula*). Akustična verzija je ponovno reizdana i u sklopu singla "Signal", koji je izdan 2016. godine.

Popis pjesama

|  |  |  |  |
| --- | --- | --- | --- |
| Br. | Naslov | Trajanje |  |
| 1. | "unravel" (acoustic version) | 3:48 |
| **Ukupno trajanje:** | **3:48** |  |

Vanjske poveznice
-----------------

* Diskografija

| * p
* r
* u
TK from 凛として時雨 |
| --- |
| **Diskografija • Ling tosite sigure** |
| Studijski albumi | *flowering • Fantastic Magic • white noise* • 彩脳 |
| *Live* albumi | *feedback from* |
| Kompilacije | *egomaniac feedback* |
| EP | *contrast • Secret Sensation • yesworld* |
| Video materijal | *film A moment* |
| Singlovi | "unravel" • "Signal" • "katharsis" • "P.S. RED I" • "m*e*lt" • "蝶の飛ぶ水槽" • "Dramatic Slow Motion (Reconstructed 2020)" • "wil-ill" • "Scratch" • "As long as I love / Scratch" • "first death" |